Langasems lê talle kilometers af | Netwerk24
Langasems lê talle kilometers af
Lede van die Maluti-multisportklub wat op 24 November aan die RAC City Lodge 32 km-wedloop in Randburg deelgeneem het, is van links, voor: Moeketsi Khasebe jr. en Moeketsi Dlamini, agter: Steven Motaung, Johan Motaung en Ngaka Selepe.
Die Maluti-multisportklub se atlete het op 23 en 24 November talle kilometers gehardloop.
Nomvule Kubheka en Johannes Ralehasa het die Saterdag aan die Josiah Gumede-wedloop in Bergville deelgeneem.
Ralehasa het 21 km in 1:59 afgelê, met Kubheka kort op sy hakke in 2:00. Ralehasa het sy afdeling, vir 60 jaar en ouer, gewen.
Kenneth Maqala het die marathon in 4:55 voltooi.
Ses atlete van die klub het Saterdag aan die Kersiefees se wedloop in die Oos-Vrystaat deelgeneem.
Stephen Motaung het 23 km in 1:45 afgelê. Pakaisi Motaung, Mphirime Tshwarelo, Lydia Mosia, Ramohlo­koane Sebusiso en Solomon Motaung het ook gehardloop.
’n Groep atlete het Sondag die RAC City Lodge 32 km-wedloop in Randburg voltooi.
Stephen Motaung (2:40), Johan Motaung (2:34), Ngaka Selepe (2:30), Moeketsi Khasebe jr. (2:20) en Moeketsi Dlamini (2:20) het die wedloop aangedurf.